CELEX: 32015R0325
Language: sk
Date: 2015-03-02 00:00:00
Title: Vykonávacie nariadenie Rady (EÚ) 2015/325 z 2. marca 2015 , ktorým sa vykonáva článok 13 nariadenia (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku

3.3.2015   
            
            
               SK
            
            
               Úradný vestník Európskej únie
            
            
               L 58/41
            
         VYKONÁVACIE NARIADENIE RADY (EÚ) 2015/325
   z 2. marca 2015,
   ktorým sa vykonáva článok 13 nariadenia (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 356/2010 z 26. apríla 2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku (1), a najmä na jeho článok 13,
   keďže:
   
               (1)
            
            
               Rada prijala 26. apríla 2010 nariadenie (EÚ) č. 356/2010.
            
         
               (2)
            
            
               Výbor Bezpečnostnej rady Organizácie Spojených národov zriadený podľa rezolúcií Bezpečnostnej rady Organizácie Spojených národov č. 751 (1992) a č. 1907 (2009) 19. decembra 2014 vypustil jednu osobu zo zoznamu osôb, na ktoré sa vzťahujú reštriktívne opatrenia stanovené v bodoch 1, 3 a 7 rezolúcie Bezpečnostnej rady č. 1844 (2008).
            
         
               (3)
            
            
               Príloha I k nariadeniu (EÚ) č. 356/2010 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 356/2010 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. marca 2015
      
         
            Za Radu
         
         
            predsedníčka
         
         D. REIZNIECE-OZOLA
      
   
   
      (1)  Ú. v. EÚ L 105, 27.4.2010, s. 1.
   
      PRÍLOHA
      Z prílohy I k nariadeniu (EÚ) č. 356/2010 sa vypúšťa záznam týkajúci sa tejto osoby:
      Mohamed SA'ID.